37. ΑΠΟΦΑΣΙΣ ΥΠΟΥΡΓΟΥ ΠΑΙΔΕΙΑΣ Αριθ. Φ. 621.32/129/70882 της 12/22 Απρ.  1975  (ΦΕΚ Β΄ 423) Διορθ. Ημαρτ. εν ΦΕΚ Β΄ 740 της 15 Ιουλ.  1975  Περί κριτηρίων Φροντιστηρίων. Έχοντες υπ’ όψει: 1.Τον Α.Ν. 2545/1940 «περί Ιδιωτικών Σχολείων, Φροντιστηρίων κ.λπ.». 2.Την υπ’ αριθ. Φ. 621.32/114/70882 απόφασιν συγκροτήσεως Επιτροπής δια τον καθορισμόν κριτηρίων καταλληλότητος των Φροντιστηρίων. 3.Την ανάγκην του καθορισμού των απαραιτήτων προϋποθέσεων δια την χορήγησιν αδείας στεγάσεως και λειτουργίας των φροντιστηρίων, αποφασίζομεν: Παραγγέλλομεν, όπως αι Επιτροπαί ελέγχου καταλληλότητος διδακτηρίων, προκειμένου ν’ αποφανθώσι περί της καταλληλότητος φροντιστηρίων, εξετάζωσιν επιμελώς εάν πληρώνται αι κάτωθι προϋποθέσεις, απαραίτητοι δια την έκδοσιν της σχετικής αδείας στεγάσεως και λειτουργίας των φροντιστηρίων. Α΄ Δια τας αιθούσας διδασκαλίας: 1.Ελάχιστον επιτρεπόμενον εμβαδόν αιθούσης 14 τ.μ. Ελαχίστη επιφάνεια ανά μαθητήν 1.20 τ.μ. Ελάχιστος Κυβισμός ανά μαθητήν 3.30 κ.μ. Ειδικώς μόνον δια τα φροντιστήρια ξένων γλωσσών με τμήματα έχοντα μαθητάς ολιγωτέρους των 12, δύναται η Επιτροπή καταλληλότητος να δεχθή μικράν παρέκκλισιν ως προς το εμβαδόν του δαπέδου το οποίον εις ουδεμίαν περίπτωσιν δύναται να είναι μικρότερον των 12 τ. μέτρων. 2.Ύψος αιθουσών ουχί μικρότερον των 2,80 μέτρων. 3.Ελαχίστη απόστασις των θρανίων από του πίνακος 1,50 μ. 4.Μεταξύ των σειρών των θρανίων εντός της αιθούσης διδασκαλίας θα υφίσταται απόστασις τουλάχιστον 0,50 μ. Αι τελευταίαι σειραί θρανίων δέον όπως έχουν ερεισίνωτα άλλως δέον να προσαρμόζεται επί του τοίχου ξυλίνη επένδυσις εις το ύψος και πλάτος του ερεισινώτου δια να μην εκτίθεται η πλάτη των μαθητών εις τον τοίχον. 5.Αι θύραι των αιθουσών δέον να ανοίγουν εκ των έσω προς τα έξω, το δε φύλλον της θύρας να έχη ελάχιστον πλάτος 0,80 μ. 6.Ο φυσικός φωτισμός της αιθούσης επιβάλλεται να είναι εξ αριστερών ή αμφίπλευρος ή εξ αριστερών και όπισθεν. Αποκλείεται φωτισμός εκ των έμπροσθεν. Επίσης αποκλείεται φωτισμός εκ των όπισθεν. Ελαχίστη φωτιστική επιφάνεια 17% της επιφανείας του δαπέδου της αιθούσης. 7.Ο εξαερισμός των αιθουσών δέον να επιτυγχάνεται δια φεγγιτών, ανοιγόντων εκ των άνω προς τα κάτω. Εις ην περίπτωσιν το άνοιγμα του φεγγίτου δεν είναι ευχερές δι’ απλού τρόπου, θα γίνεται δια μηχανικών μέσων. Εάν δεν υπάρχουν φεγγίται δέον να εξασφαλισθούν ηλεκτρικοί αθόρυβοι εξαεριστήρες ή συσκευαί κλιματισμού. 8.Το πλάτος των αιθουσών δεν επιτρέπεται να είναι μεγαλύτερον των 7,00 μέτρων δια μονόπλευρον φωτισμόν δύναται όμως να είναι το μέγιστον μέχρι και 8 μέτρα εφ’ όσον υπάρχει αμφίπλευρος φωτισμός. 9.Εποβάλλεται τεχνητός και διάχυτος φωτισμός επαρκούς εντάσεως. 10.Απαγορεύονται υπόγειοι αίθουσαι διδασκαλίας ή αίθουσαι εργαστηρίων. Υπόγειοι αίθουσαι νοούνται αι αίθουσαι των οποίων το δάπεδον υπόκειται της επιφανείας του εδάφους. Εις το συνεχές και άνευ πρασιών οικοδομικόν σύστημα ως αφετηρία στάθμης λαμβάνεται το πεζοδρόμιον. Εις την περίπτωσιν όμως επικλινών εδαφών επιτρέπεται η στάθμη του δαπέδου να υπόκειται κατά 0,60 μ. της υψηλοτέρας επιφανείας του εδάφους εις την θέσιν επαφής του εδάφους μετά του κατακορύφου τοίχου της αιθούσης. Β΄ Δια τους Βοηθητικούς χώρους (διάδρομοι, κλίμακες κλπ.): 1.Ελάχιστον πλάτος διαδρόμων εξυπηρετούντων μίαν πλευράν αιθουσών ορίζεται το 1,20 μ. Εάν υπάρχουν εκατέρωθεν αίθουσαι διδασκαλίας το ελάχιστον πλάτος ορίζεται εις 1,80 μ. 2.Ξύλιναι ή μεταλλικαί κλίμακες απαγορεύονται. «3.Κλίμακες με σφηνοειδείς βαθμίδες κατ’ αρχήν απαγορεύονται. Επί υφισταμένων κτιρίων δύναται να γίνη ανεκτή κατά την κρίσιν της αρμοδίας επιτροπής κλίμαξ με αριθμόν σφηνοειδών βαθμίδων μέχρι τα 2/3 του συνόλου των βαθμίδων και όχι μεγαλύτερος των 12 εφ’ όσον το πάτημα εις την στενωτέραν κατ’ όροφον πλευράν δεν είναι μικρότερον των 0,15 μ. και εφ’ όσον ο αριθμός των φοιτώντων δεν είναι μεγάλος, τηρουμένου όμως του 1,20 μ. ως ελευθέρου μήκους βαθμίδος». Η παρ. 3 αντικατεστάθη ως άνω δια της υπ’ αριθ. 42301 της 8/27 Απρ. 1978 (ΦΕΚ Β΄ 405) αποφ. Υπ. Παιδείας. 4.Το πλάτος και το ύψος της βαθμίδος δεν δύναται να είναι αντιστοίχως ολιγώτερον των 0,26 μ. και μεγαλύτερον των 0,17 μ. 5.Αι κλίμακες δέον να έχουν στηθαία ή κιγκλιδώματα ασφαλείας ύψος ουχί μικροτέρου των 0,85 μ. Το ύψος των στηθαίων ή κιγκλιδωμάτων των ανοικτών διαδρόμων και εξωστών δεν δύναται να είναι μικρότερον των 1,15 μ. 6.Ο φωτισμός και αερισμός των διαδρόμων και των κλιμάκων δέον να είναι επαρκής. 7.Εφ’ όσον ο αριθμός των μαθητών θα είναι μεγάλος κατά κρίσιν της Επιτροπής θα απαιτήται μεγαλύτερον μήκος βαθμίδος του 1,20 μ. ή και δεύτερον κλιμακοστάσιον. 8.Ορίζεται ελάχιστος αριθμός αποχωρητηρίων 1 ανά 50 μαθητάς και 1 ανά 30 μαθητρίας. (Αντί για τη σελ. 550,15(δ) Σελ. 550,15(ε) Τεύχος Ε81- Σελ. 71 Ιδιωτικά Εκπαιδευτήρια Φροντιστήρια 32.Ζ.α.35-37 9.Ορίζεται ελάχιστος αριθμός ουρητηρίων 1 ανά 30 μαθητάς. 10.Εις τον χώρον των αποχωρητηρίων επιβάλλεται όπως υπάρχουν νιπτήρες πλύσεως των χειρών. 11.Εις τα φροντιστήρια δέον να υπάρχουν και κρουνοί ποσίμου ύδατος εις κατάλληλον θέσιν. 12.Εις τα αποχωρητήρια δέον όπως λειτουργή πλήρης εγκατάστασις αποχετεύσεως, εξαερισμού και υδραυλικού καθαρισμού. Αι επιφάνειαι των θαλάμων των αποχωρητηρίων θα κατασκευάζωνται εξ υλικού επιδεκτικού συχνής πλύσεως, καθαρισμού και απολυμάνσεως. 13.Εις τα αποχωρητήρια των Φροντιστηρίων απαραιτήτως πρέπει να είναι εν λειτουργία εγκατάστασις ηλεκτρικού φωτός. 14.Αι θύραι των αποχωρητηρίων επιβάλλεται όπως ανοίγουν προς τα έσω. 15.Αι λεκάναι των αποχωρητηρίων δυνατόν να είναι Ανατολικού ή Ευρωπαϊκού τύπου. 16.Η χρήσις των αποχωρητηρίων και νιπτήρων θα είναι αποκλειστική δια τους μαθητάς των Φροντιστηρίων. Εάν συστεγάζεται και άλλο Φροντιστήριον εις τον αυτόν όροφον ή το αυτό κτήριον δέον να έχη τούτο τα ιδικά του αποχωρητήρια και νιπτήρας. Γ΄ Γενικά: 1.Ο αυλισμός των μαθητών δεν επιτρέπεται να γίνεται εις το πεζοδρόμιον. Εις περίπτωσιν πολυωρόφου Φροντιστηρίου δέον να υπάρχη επαρκής εσωτερικός χώρος παραμονής των μαθητών κατά την διάρκειαν των διαλειμμάτων αποκλειομένης της παραμονής εις το κλιμακοστάσιον ή τους διαδρόμους. 2.Εις εκάστην αίθουσαν θα υπάρχη μονίμως ανηρτημένη επί της θύρας πινακίς με τον αριθμόν των μαθητών ως ενεκρίθη υπό της Επιτροπής καταλληλότητος. Η πινακίς δυνατόν να είναι εξ οιουδήποτε υλικού πάντως ουχί εκ χάρτου. 3.Τα Φροντιστήρια υποχρεούνται να εφοδιασθώσιν απαραιτήτως δι’ αναλόγων ειδικών πυροσβεστικών μηχανημάτων τοποθετουμένων εις κατάλληλον θέσιν. 4.Αι Επιτροπαί καταλληλότητος συγκροτούνται υπό του Επιθεωρητού της Εκπαιδευτικής Περιφερείας εις ην υπάγεται το Φροντιστήριον και αποτελούνται εκ του ιδίου ως Προέδρου ή του αναπληρωτού του, του υγειονομικού Επιθεωρητού ή Σχολιάτρου και εξ ενός Μηχανικού του Διαμερίσματος της Νομαρχίας Αττικής ή της Δ/νσεως Τεχνικών Υπηρεσιών του Νομού δια τας λοιπάς περιοχάς. Τα έξοδα κινήσεως της Επιτροπής καταλληλότητος ανέρχονται εις το ποσόν των 500 δραχμών αι οποίαι καταβάλλονται εις το Γραφείον του οικείου Επιθεωρητού κατά την υποβολήν της αιτήσεως προς μετάβασιν της Επιτροπής δια την χορήγησιν της αδείας λειτουργίας. Σελ. 550,16(ε) Τεύχος Ε81- Σελ. 72 Σύμφωνα με την Δ5/390/2-24 Φεβρ. 1983 (ΦΕΚ Β΄ 76) όμοια Απόφαση Πρόεδρος των άνω Επιτροπών είναι οι Προϊστάμενοι των Διευθύνσεων ή των Γραφείων Μ.Ε. των Νομών ή των Νομαρχιακών Διαμ/των. 5.Δια τα ήδη λειτουργούντα η παρούσα θα ισχύση από του προσεχούς σχολικού έτους 1976-1977. Ως χρόνος ενάρξεως ισχύος, ωρίσθη το σχολικόν έτος 1977-78 δια της υπ’ αριθ. Φ. 621.32/266/18273 της 16 Μαρτ. /5 Απρ. 1976 (ΦΕΚ Β΄ 437) αποφ. Υπ. Παιδείας. Δια της υπ’ αριθ. 99521 της 10 Σεπτ. /1 Οκτ. 1977 (ΦΕΚ Β΄ 964) ομοίας, ως χρόνος ενάρξεως της ισχύος της ανωτέρω αποφάσεως ωρίσθη το σχολικό έτος 1978-79. Δια τα ήδη λειτουργούντα φροντιστήρια η άνω απόφαση ανεστάλη δια της υπ’ αριθ. 149251 της 9/29 Δεκ. 1978 (ΦΕΚ Β΄ 1139) ομοίας. Με την Δ/38913/20 Νοεμ. –8 Δεκ. 1981 (ΦΕΚ Β΄ 740) Απ. Υπ. Παιδείας η άνω 149251/1978 (ΦΕΚ Β΄ 1132) όμοια απόφαση ανακλήθηκε. Ήδη για όλα τα φροντιστήρια ισχύουν οι διατάξεις της άνω με αριθ. 37 Αποφάσεως Υπ. Παιδείας. 6.Η ισχύς της παρούσης άρχεται από της δημοσιεύσεως της εις την Εφημερίδα της Κυβερνήσεως. 32.Ζ.α.37 Ιδιωτικά Εκπαιδευτήρια Φροντιστήρια 